حادثه ایله ایلگیلی ۶ آدام توتوقلانارکن، ایران انقیلاب گؤزتچیلری عربیستان و آمریکانین سالدیرینین مسئولو اولدوغونو بیلدیردی
ائل اوبا – ایرانین باشکندی تهراندا دونن تشکیل ائدیلن ترور سالدیریلاریندا حیاتینی ایتیرنلرین ساییسی ۱۷یه یارالیلارین ساییسی ایسه ۵۰نین اوزرینه چیخدی.
سالدیرقانلارین گوونلیک کامئرالارینا دوشن یئنی گؤرونتولری ده یایینلاندی.
ترور هؤرگوتو داعشه قاتیلمیش ایران وطنداشی اولدوقلاری تثبیت ائدیلن ۶ تروریستدن ۵نین موصول و رقهدهکی چاتیشمالارا دا قاتیلدیغی تعیین اولوندو. تروریست لرین بیر نئچه سی ایرانین باتی بؤلگه لریندن اولدوغو ، اونلارین کورد دیلینده دانیشماقلاریلا آیدین لاشیر.
تروریستلرین ۲۰۱۶٫جی ایلده ده ایراندا سالدیری گیریشیمینده اولدوقلاری آنجاق باشاریسیز اولمالارینین آردیندان اؤلکهنی ترک ائتدیکلری قید ائدیلدی.
حادثه ایله ایلگیلی ۶ آدام توتوقلانارکن، ایران انقیلاب گؤزتچیلری عربیستان و آمریکانین سالدیرینین مسئولو اولدوغونو بیلدیردی.
بو آرادا آمریکا پرزیدنتی دونالد ترامپین سوسیال مئدیادان یاییملادیغی باشساغلیغی مئساژینین مضمونو تهران رهبرلیگینده تپکییه یول آچدی.
(ترامپین مئساژی: “ترورون دستکچیسی اؤلکهلر، دستکلدیکلری شیطانین قوربانی اولما ریسکی آلتیندادیر”)
ایران خاریجی ایشلر باخانی جواد ظریف، سوسیال مئدیا اوزریندن ترامپین مئساژینا وئردیگی جاوابدا آمریکا پرزیدنتینین یاناشیمینین صمیمیتسیز اولدوغونو ایفاده ائتدی.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab